Source: https://ficek.sk/ustavna-staznost-a-lehota-na-jej-podanie-20663
Timestamp: 2020-07-15 18:13:24+00:00

Document:
[2020] Ústavná sťažnosť a lehota na jej podanie | Právna Poradňa
Ústavná sťažnosť a lehota na jej podanie
Otázka: Ústavná sťažnosť a lehota na jej podanie
Rozsudkom z krajskeho sudu som bol 27. 10. pravoplatne odsudeny na 8 mesiacov odnatia slobody za porusenie podmienky viest motorove vozidla. Zvazoval som ustavnu staznost, ale prave som sa docital, ze lehota je 2 mesiace od pravoplatnosti. Mne vsak prislo oznamenie az 15. 12. 2016 spolu s vyzvou na nastup. Je uz teda po lehote, alebo sa to pocita od oznamenia? Dakujem
Odpoveď: Ústavná sťažnosť a lehota na jej podanie
Dobrý deň, v zmysle ustanovenia § 53 ods. 3 zákona č. 38/1993 Z.z. o organizácii Ústavného súdu Slovenskej republiky, o konaní pred ním a o postavení jeho sudcov je možné ústavnú sťažnosť podľa článku 127 Ústavy SR podať v lehote 2 mesiacov odo dňa nadobudnutia právoplatnosti rozhodnutia súdu. Ak vo Vašom prípade nadobudlo súdne rozhodnutie právoplatnosť dňa 27.10.2016, lehota na podanie ústavnej sťažnosti uplynula dňa 27.12.2016. Rovnako je potrebné podotknúť, že sťažnosť je prípustná iba v tých prípadoch, ak sťažovateľ vyčerpal všetky opravné prostriedky alebo iné právne prostriedky, ktoré mu zákon účinne poskytuje na ochranu svojich práv a na ktorých použitie ste v zmysle príslušných ustanovení oprávnený.
Podotázka: Ústavná sťažnosť a lehota na jej podanie (Trestné právo)
Kto mi pomôže so sťažnosťou na ÚS proti porušeniu základných práv a slobôd a ľudských práv a základných slobôd vyplývajúcich z cl. 13 ods. 4, cl. 20, cl. 46 ods. 1 a cl. 47 ods. 3 Ústavy SR a cl. 6 ods. 1 Dohovoru o ochrane ľudských práv a základných slobôd rozsudkom KS BA (v spojitosti s OS BAI) v spore s nízkou hodnotou sporu, kde nie je voči napadnutému rozsudku KS možné podať dovolanie podľa § 421 CSP a ani samotné porušenie procesných práv (nedoručenie žaloby, porušenie § 118 OSP a pod) nezakladá v tomto prípade podľa prevládajúcich judikátov NS SR dovolací dôvod podľa § 420, písm f, CSP? V tomto prípade ide o spojené porušenie procesných práv aj hmotnoprávnych nárokov pričom len preskúmanie merita veci, aj z ústavnoprávneho hľadiska môže dať korektnú odpoveď na otázku intenzity a rozsahu porušenia dotknutých základných práv a slobôd. Ide o nútený odťah vozidla subjektom, ktorý napriek podporujúcemu judikátu NS SR v podobnom spore nemá podľa všetkých ostatných znakov aktívnu legitimáciu v takomto spore.
Odpovedá: JUDr. Milan Ficek, advokát (odpoveď odoslaná: 25.02.2017)
Dobrý deň, ak chcete pomôžeme Vám s tým.
Na to, aby sme Vám vedeli pomôcť, musíte mať doklady? Tiež budeme potrebovať dodať celý spisový materiál z okresného a krajského súdu.
Dobrý deň, prosím Vás ako a na aké tlačivo sa podáva sťažnosť na Ústavný a Najvyšší súd SR. Ďakujem
Odpovedá: JUDr. Milan Ficek, advokát (odpoveď odoslaná: 03.05.2016)
Dobrý deň, na podanie sťažnosti na ÚS SR alebo dovolania na NS SR neexistuje univerzálne tlačivo, ktoré by ste len vyplnili a podali poštou na príslušnú adresu. V zmysle ustanovenia § 241 ods. 1 Občiansko-súdneho poriadku musí byť dovolateľ pri podaní dovolania zastúpený advokátom, pokiaľ nemá sám alebo jeho zamestnanec (ak ide o právnickú osobu) právnické vzdelanie. Rovnako v zmysle ustanovenia § 20 ods. 2 o organizácii Ústavného súdu Slovenskej republiky, o konaní pred ním a o postavení jeho sudcov musí byť sťažovateľ v konaní pred Ústavným súdom SR zastúpený advokátom alebo komerčným právnikom. Vzhľadom na to, že vo vyššie uvedených konaniach je potrebné, aby sťažovateľ alebo dovolateľ boli zastúpení advokátom, nie sú k dispozícií žiadne osobitné (univerzálne) tlačivá pre podanie ústavnej sťažnosti alebo dovolania. Ak chcete vo Vašej veci podať ústavnú sťažnosť alebo dovolanie je potrebné, aby ste si našli advokáta, ktorý Vás bude v týchto konaniach zastupovať.
Dobrý deň, som študent strednej školy a žijem s otcom. Moji rodičia sa rozviedli pred pár rokmi. Rád by som sa stretával s mamou no otec mi to zakazuje a bráni mi v tom. Počul som o možnosti podania sťažnosti na Ústavný súd, avšak obávam sa toho, že vzhľadom na to, že nie som plnoletý bude ma zatupovať môj otec a ten jasné nebude hájiť moje záujmy, čiže stretávať sa s mamou. Viete mi poradiť, či k takejto situácii môže dôjsť? Ďakujem.
Odpovedá: JUDr. Milan Ficek, advokát (odpoveď odoslaná: 19.11.2014)
vo Vašom prípade sa báť nemusíte, pretože budete zastúpený kolíznym opatrovníkom. Dôvodom je, že by v tomto prípade jednoznačne došlo k stretu záujmov (otec by sa nesnažil robiť všetko pre Váš úspech, pretože by tým išiel sám proti sebe a svojim záujmom).
Otec Vás teda zastupovať nebude. Kolízny opatrovník bude namietať porušenie Vašich práv ak k ním došlo.
V nižšie uvedenom uznesení uvádzam judikát Ústavného súdu:
Uznesenie ÚS SR sp. zn. II. ÚS 141/04
V konaní, v ktorom bol maloletý zastúpený kolíznym opatrovníkom, je oprávnený namietať porušovanie základných práv a slobôd maloletého na Ústavnom súde Slovenskej republiky ako zástupca maloletého, a nie jeho rodičia, ak v konaní, v ktorom malo dôjsť k porušeniu základných práv a slobôd maloletého, dochádza k stretu záujmu maloletého a jeho rodičov.
﻿R﻿o﻿m﻿a﻿n﻿ ﻿S﻿z﻿e﻿n﻿t﻿a﻿n﻿d﻿r﻿á﻿s﻿i﻿
Veľmi pekne ďakujem a klaniam sa pred vašou ústretovosťou.Ste jediný advokáti čo odpovedali rýchlo a...
15.07.2020 - Ústna dohoda o užívaní záhrady
15.07.2020 - Darovacia zmluva
15.07.2020 - Trestny cin alebo priestupok?
15.07.2020 - Nevrátenie Depozitu ?
15.07.2020 - Koncesionárske poplatky a premlčanie ?

References: § 53
 § 421
 § 118
 § 420
 súd 
 § 241
 § 20